DIVINA-COMEDIA-TA-WEB	Non de ua auta manèra s’espauric Aquiles en tot virar ath sòn entorn es sòns uelhs desvelhadi e sense saber a on se trapaue, quan sa mair, panant-lo a Quiron, se lo hec a vier adormit enes sòns braci enquiara ièrla de Scycros, d’a on lo treigueren dempús es grècs, coma m’espaurí jo, a penes hugec eth sòmi deth mèn ròstre; e perdí era sang dera cara coma er òme ath que gèle er espant.